b'\n_START_ARTICLE_\nAleksei Severtsov\n_START_PARAGRAPH_\nAleksei Nikolajevit\xc5\xa1 Severtsov (vene \xd0\x90\xd0\xbb\xd0\xb5\xd0\xba\xd1\x81\xd0\xb5\xd0\xb9 \xd0\x9d\xd0\xb8\xd0\xba\xd0\xbe\xd0\xbb\xd0\xb0\xd0\xb5\xd0\xb2\xd0\xb8\xd1\x87 \xd0\xa1\xd0\xb5\xd0\xb2\xd0\xb5\xd1\x80\xd1\x86\xd0\xbe\xd0\xb2; 29. september 1866, Moskva \xe2\x80\x93 19. veebruar 1936, Moskva) oli Vene zooloog ja evolutsiooniteoreetik._NEWLINE_L\xc3\xb5petas 1889 Moskva \xc3\xbclikooli professor M. A. Menzbieri \xc3\xb5pilasena, j\xc3\xa4i seej\xc3\xa4rel tema juurde t\xc3\xb6\xc3\xb6le ja kaitses samas 1895 magistri- ja 1898 doktorikraadi. T\xc3\xb6\xc3\xb6tas seej\xc3\xa4rel l\xc3\xbchikest aega Moskva \xc3\xbclikoolis zooloogia eradotsendina, kust kutsuti 1898. aastal Tartu \xc3\x9clikooli erakorraliseks professoriks. 1902 nimetati T\xc3\x9c zooloogiakateedri korraliseks professoriks, kuid siirdus veel samal aastal Kiievi \xc3\xbclikooli, kus t\xc3\xb6\xc3\xb6tas 1911. aastani. Aastatel 1911\xe2\x80\x931930 oli Moskva \xc3\xbclikooli zooloogiaprofessor. NSV Liidu Teaduste Akadeemia akadeemik (1920), Ukraina NSV Teaduste Akadeemia akadeemik (1925). On loomade evolutsioonilise morfoloogia rajajaid._NEWLINE_Tartu \xc3\x9clikooli professor 1899\xe2\x80\x931902.'